На 26, 27 и 28 май у нас ще видим представлението "Варейкай" на световноизвестния "Цирк дю Солей". Специално за представлението от 13:30 часа на 28 май организаторите от С.М.Е обявиха 20% намаление на билетите в ценовите категории от 70, 80 и 100 лв., които вече ще бъдат на цени 56, 64 и 80 лв. от днес.



Билетите са вече в продажба и могат да бъдат закупени от касите на Тикетпро и Ивентим, както и на www.ticketpro.bg и www.eventim.bg.

"Варейкай" е един от най-грандиозните спектакли на "Цирк дю Солей". Той пресъздава мита за Икар, с пищни костюми, оригинална музика на живо, главозамайващ декор и спираща дъха акробатика. Трупата е омагьосала над 10 милиона зрители в 130 града в 23 държави.